एलीवेटेड के रास्ते में आने वाली प्रोपर्टी का सर्वे, वर्षांत तक शुरू होगा निर्माण
सांखलारेलवे क्रॉसिंग पर बनने वाली एलीवेटेड रोड का निर्माण इस साल के अंत तक शुरू हो जाएगा। इसके लिए जुलाई अंत तक टैंडर प्रक्रिया शुरू होगी। इसके तीन माह बाद निर्माण कार्य शुरू हो जाएगा। इससे पहले जून में इसकी डीपीआर बनकर तैयार हो जाएगी।
डीपीआर के फस्ट फेज में ट्रैफिक सर्वे हाे चुका है। दिल्ली की आईसीटी कंपनी की टीम सैकंड फेज के सर्वे के मंगलवार को बीकानेर पहुंच जाएगी। सैकंड फेेज के सर्वे में केईएम रोड से लालजी होटल तक एलीवेटेड रोड के बीच में आने वाली प्रोपर्टीज का सर्वे किया जाएगा। जो प्रोपर्टी रोड के आड़े आएगी उस जमीन का एक्वीजेशन किया जाएगा। इसके अलावा यूटिलिटी सर्वे भी होगा, जिसमें इस रोड से निकलने वाली लाइट, पानी की लाइनें, टेलीफोन लाइनों के अलावा यहां से निकलने वाली सीवरेज लाइन आदि का सर्वे किया जाएगा। यह काम एक सप्ताह तक चलेगा। इसके बाद इसी रोड का जियो टेक्नोजिकल और हाइड्रो क्लोजिकल सर्वे होगा। यह काम मई-जून तक चलेगा। विदित रहे कि एलीवेटेड रोड के पक्ष और विपक्ष में मानव शृंखलाएं बना रहे हैं।
कोटगेट क्रॉसिंग पर फिर अंडर पास की संभावनाएं
सांखलारेलवे फाटक पर एलीवेटेड रोड़ बनने के बाद रेलवे प्रशासन नियमों के अनुसार कोटगेट रेलवे क्रॉसिंग को च्रारदीवारी बनाकर बंद कर सकता है। प्रशासन इसी को ध्यान में रखते हुए इस क्रॉसिंग पर अंडरपास बनाने की योजना बना रहा है। डीपीआर सर्वे में इस बात का भी ध्यान रखा जाएगा। ट्रैफिक सर्वे के समय दोनों क्रॉसिंग पर से गुजरने वाले वाहनों को अाकड़ा लिया गया था।
अधिग्रहीतप्रोपर्टी का मुआवजा मिलेगा
एलीवेटेडरोड के बीच में आने वाली निजी भूमि को सरकार अवाप्त करेगी। इसके लिए संबंधित आदमी को सरकार की ओर से तय राशि के हिसाब से मुआवजा दिया जाएगा। एनएचएआई से जुड़े अधिकारियों का कहना है कि इसके लिए सर्वे टीम बुधवार को बीकानेर पहुंच जाएगी। प्रोपर्टी सर्वे के साथ-साथ टीम यूटिलिटी सर्वे भी करेगी।
hin_Deva hin_Deva hin_Deva hin_Deva hin_Deva hin_Deva hin_Deva